News Update: เปิดนโยบายเศรษฐกิจ “ลิซ ทรัสส์” ผู้นำอังกฤษคนใหม่ ท่ามกลางมรสุมปัญหา วิกฤติพลังงาน เงินเฟ้อ และเงินปอนด์ - FINNOMENA
‘วิกฤติเงินปอนด์’ ปัญหาใหญ่หลังอังกฤษได้นายกฯ คนใหม่ “ลิซ ทรัสส์” มีภารกิจสำคัญคือเร่งแก้ปัญหาพลังงาน และ ยังมีปัญหาด้านเศรษฐกิจที่รออยู่ข้างหน้า ทั้งภาวะเงินเฟ้อสูงถึง 10.1% และวิกฤติด้านดุลการชำระเงิน
7 ก.ย. 2565

‘วิกฤติเงินปอนด์’ ปัญหาใหญ่หลังอังกฤษได้นายกฯ คนใหม่ “ลิซ ทรัสส์” มีภารกิจสำคัญคือเร่งแก้ปัญหาพลังงาน และ ยังมีปัญหาด้านเศรษฐกิจที่รออยู่ข้างหน้า ทั้งภาวะเงินเฟ้อสูงถึง 10.1% และวิกฤติด้านดุลการชำระเงิน
ดอยช์แบงก์ วาณิชธนกิจข้ามชาติของเยอรมนี เตือนว่า ไม่ควรประเมินความเสี่ยงที่จะเกิดวิกฤติเงินปอนด์ต่ำเกินไป ตอนนี้ยอดขาดดุลบัญชีเดินสะพัดแตะระดับสูงเป็นประวัติการณ์ ดังนั้น ปอนด์ต้องการเม็ดเงินทุนไหลเข้ามหาศาลซึ่งต้องอาศัยความเชื่อมั่นที่เพิ่มขึ้นของนักลงทุน และคาดการณ์เงินเฟ้อที่ลดลง แต่สถานการณ์กลับเป็นไปในทิศทางตรงกันข้าม
ก่อนหน้านี้ในช่วงกาเสียง “ทรัสส์” ได้วิพากษ์วิจารณ์ธนาคารกลางอังกฤษ (BoE) ว่า ปล่อยให้เงินเฟ้อพุ่งสู่ระดับสูงสุดในรอบ 40 ปี และมีรายงานระบุว่า เธอกำลังพิจารณาทบทวนอำนาจหน้าที่ของ BoE
🇬🇧 สำรวจนโยบายด้านเศรษฐกิจและภาษีของผู้นำอังกฤษคนใหม่ “ลิซ ทรัสส์” ที่เคยนำเสนอในช่วงศึกชิงเก้าอี้หัวหน้าพรรค
– ทบทวนคำสั่งของธนาคารแห่งประเทศอังกฤษ (BoE)
– สร้างเขตการลงทุนที่มีกฎระเบียบต่ำ
– ปฏิรูปเงื่อนไขการขอกู้ซื้อบ้านเพื่อช่วยให้ผู้เช่าเข้าถึงตลาดที่อยู่อาศัยได้มากขึ้น
– กระตุ้นให้ทางการท้องถิ่นสร้างที่อยู่อาศัยมากขึ้น และเร่งระบบแผนที่อยู่อาศัย
– ขยายโครงการแรงงานตามฤดูกาลชั่วคราว เพื่อรับรองว่าเกษตรกรจะเข้าถึงแรงงานในการทำเกษตรได้
– ทบทวนประสิทธิภาพขององค์กรที่กำหนดเพดานค่าไฟและค่าน้ำ ได้แก่ Ofgem และ Ofwat
– ไม่ออกภาษีแบบใหม่
– เตรียมออกมาตรการช่วยครัวเรือนแบ่งเบาค่าพลังงาน
– ออกงบฉุกเฉินและทบทวนการใช้จ่ายภาครัฐ
– ยกเลิกการเพิ่มภาษีเงินได้ 1.25% ที่เคยกำหนดเพื่อเพิ่มงบสาธารณสุขและประกันสุขภาพ
– ยกเลิกแผนเพิ่มภาษีนิติบุคคล
– ประกาศผ่อนเวลาชำระภาษีสิ่งแวดล้อมและสังคมในใบเสร็จค่าไฟ
– ไม่นำมาตรการภาษีต่ออาหารที่ไม่เป็นประโยชน์ต่อสุขภาพมาใช้ และยกเลิกมาตรการจำกัดโปรโมชั่นกระตุ้นการซื้ออาหารและเครื่องดื่มที่มีไขมัน เกลือ หรือน้ำตาลสูง
– ทบทวนภาษีที่ภาคครัวเรือนต้องจ่าย เพื่อช่วยแบ่งเบาภาระภาษีในยามที่สมาชิกครอบครัวไม่สามารถทำงานได้เพื่อดูแลเด็ก ๆ หรือญาติ
🇬🇧 นอกจากนี้ยังมีนโยบายที่เกี่ยวกับการแก้ปัญหาวิกฤติพลังงาน ดังนี้
– ทบทวนว่าอังกฤษจะลดการปล่อยก๊าซเรือนกระจกจนเกือบเป็นศูนย์ตามเป้าที่ตั้งไว้ในปี 2050 ได้อย่างไร โดยที่แผนดังกล่าวยังคง “เป็นมิตร” กับตลาดอังกฤษ
– ไม่มีการปันส่วนการใช้พลังงาน
– สนับสนุนการขุดเจาะน้ำมันแบบ fracking ในพื้นที่ที่ประชาชนสนับสนุน
อ้างอิง:
https://www.bangkokbiznews.com/business/economic/1025254 
 https://www.voathai.com/a/what-will-liz-truss-do-as-uk-prime-minister/6733962.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
นายกอังกฤษ
ลิซ ทรัสส์
อังกฤษ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA